Diari Oficial de la Generalitat Valenciana


Sumari del DOGV 1968, del 19-02-1993 (1993/827201)

ORDRE de 29 de desembre de 1992, de la Conselleria de Cultura, Educació i Ciència, per la qual s'autoritza el centre d'Educació Permanent d'Adults de la UGT a València.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/29/(3)/dof/vci/html**

### Dades del document

Número de DOGV
:   1968

Data del DOGV
:   19-02-1993

Secció del DOGV
:   DISPOSICIONS GENERALS

Número del document
:   1993/827201


Data del document
:   29-12-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 de desembre de 1992, de la Conselleria de Cultura, Educació i Ciència, per la qual s'autoritza el centre d'Educació Permanent d'Adults de la UGT a València.  
Vist l?expedient incoat pel Secretari General de la Unió Provincial de la Unió General de Treballadors de València, en sol·licitud d'autorització de funcionament d'un centre d'Educació Permanent d'Adults anomenat «Centre d'Educació Permanent d'Adults de la Unió General de Treballadors», situat al C/ Arquitecte Mora, núm. 7, de València.  
Vist que per Resolució de 23 de desembre de 1992, de la Direcció General de Centres Docents, es determinà l'adequació dels espais docents propostos als requisits mínims exigits per aquests tipus de centres.  
Vist que l?expedient ha estat informat favorablement per la Inspecció Educativa.  
Vist el Reial Decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitaris (BOE de 9 d'abril) i l?Ordre de 31 de maig de 1985, de la Conselleria de Cultura, Educació i Ciència, per la qual s'estableixen els requisits i es reglamenta la creació i l'autorització dels centres, cercles i aules d'educació permanent d'adults a la Comunitat Valenciana (DOGV de 18 de juliol de 1985).  
Atès que dels informes inclosos en l?expedient, es desprèn que el centre reuneix els requisits necessaris per tal d'accedir a la sol·licitud.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el funcionament del Centre d'Educació Permanent d'Adults UGT, amb domicili al carrer Arquitecte Mora, núm. 7, de València, amb número de codi provisional 70617851, per a impartir les assignatures equivalents a les d'Educació General Bàsica/Educació Primària, sent el titular la Unió General de Treballadors.  
Segon  
Les condicions d'aquesta autorització son les que amb caràcter general es fixen en l?Ordre de 31 de maig de 1985, de la Conselleria de Cultura, Educació i Ciència, i les altres que la despleguen.  
Aquesta autorització podrà ser revocada en els supòsits previstos en la disposició transitòria tercera de l?esmentada Ordre de 31 de maig de 1985, de la Conselleria de Cultura, Educació i Ciència, i en l'article 15 i següents del Reial Decret 332/1992, de 3 d'abril, sobre autoritzacions de centres docents privats per a impartir l?ensenyament de règim general no universitaris.  
Tercer  
Els efectes acadèmics d'aquesta autorització entraran en vigor el dia 1 de setembre de 1992.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 29 de desembre de 1992.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI